pythainlp/thai-wiki-dataset-v4 huggingface dataset:
ยูเอสเอส ดอริส มิลเลอร์ (CVN-81)

ยูเอสเอส "ดอริส มิลเลอร์" (CVN-81)  จะเป็นเรือบรรทุกเครื่องบินลำที่ 4 ในชั้นเจอรัลด์ อาร์. ฟอร์ด ของกองทัพเรือสหรัฐ มีกำหนดวางกระดูกงูในเดือนมกราคม 2026 ปล่อยน้ำในเดือนตุลาคม 2029 และประจำการในปี 2032 ตัวเรือจะถูกสร้างที่อู่ต่อเรือ นิวพอร์ตนิวส์ชิปบิลดิง ซึ่งเป็นแผนกหนึ่งของฮันติงตัน อิงกัลส์ อินดัสทรีส์ (เดิมชื่อนอร์ทรอป กรัมแมน ชิปบิลดิง) ในนิวพอร์ตนิวส์ รัฐเวอร์จิเนีย
การตั้งชื่อ.
เรือลำนี้ตั้งชื่อตามทหารกะลาสีฝ่ายบริกร (Messman) ชาวอเมริกันระดับสามในกองทัพเรือสหรัฐ ดอริส มิลเลอร์ ถือเป็นเรือบรรทุกเครื่องบินลำแรกที่ได้รับเกียรติให้ตั้งชื่อตามทหารชั้นประทวน และเป็นชาวแอฟริกันเชื้อสายอเมริกัน เรือลำนี้จะเป็นลำที่สองที่ได้รับเกียรติให้สดุดีวีรกรรมของมิลเลอร์ ซึ่งได้รับรางวัลกางเขนกองทัพเรือจากการกระทำของเขาในระหว่างการโจมตีเพิร์ลฮาร์เบอร์ โดยเรือลำแรกที่ได้รับเกียรติคือ ยูเอสเอส "มิลเลอร์" (FF-1091) (USS "Miller")
การก่อสร้าง.
เมื่อวันที่ 25 สิงหาคม 2021 กองทัพเรือสหรัฐได้จัดพิธีตัดเหล็กแผ่นแรก ("First Cut of Steel") ที่อู่เรือ นิวพอร์ตนิวส์ชิปบิลดิง โดยมีครอบครัวของดอริส มิลเลอร์ เข้าร่วมพิธี 6 คน พิธีนี้ถือเป็นการเริ่มต้นการก่อสร้างเรือบรรทุกเครื่องบินลำที่สี่ในชั้นเจอรัลด์ อาร์. ฟอร์ด อย่างเป็นทางการ
เครื่องหมายทางทหารของสหรัฐ

เครื่องหมายทางทหารของสหรัฐ  เป็นเครื่องหมายแสดงถึงระดับ คุณสมบัติ หรือความสำเร็จในการฝึกในเหล่าต่าง ๆ ที่ได้รับอนุญาตให้ประดับได้ของกองทัพสหรัฐ และยังถูกใช้เป็นเครื่องหมายระบุตัวตนสำหรับบุคลากรทางทหารที่ได้รับมอบหมายภารกิจเฉพาะบางอย่าง รวมถึงเครื่องหมายแสดงความสามารถส่วนบุคคลที่ถูกมอบให้กับทหารในเหล่าบริการร่วมกับเครื่องหมายอิสริยาภรณ์จากการปฏิบัติการต่าง ๆ และได้รับอนุญาตให้ประดับร่วมกันกับเครื่องอิสริยาภรณ์ทางทหารในการประดับบนเครื่องแบบทหาร
ในเหล่าทัพของสหรัฐทั้ง 6 เหล่าจะใช้งานชุดของเครื่องหมายทางทหารที่แตกต่างกันสำหรับมอบให้กับเจ้าหน้าที่ทหารในเหล่าของตน ซึ่งก็มีบางเครื่องหมายที่ใช้ร่วมกันระหว่างเหล่าทัพ เช่น เครื่องหมายปีกโดดร่มพื้นฐาน (Basic Parachutist Badge) ซึ่งสามารถประดับได้ทั้ง 6 เหล่าทัพ โดยแต่ละเหล่าทัพจะมีการกำหนดวิธีการประดับเครื่องหมาย จำนวนการประดับสูงสุดในแต่ละครั้งบนเครื่องแบบ และเครื่องหมายอื่นที่ได้รับมอบจากการฝึกร่วมกับเหล่าทัพอื่นว่าประดับในระดับใดบนเครื่องแบบ รวมไปถึงการประดับเครื่องหมายทางหทารจากมิตรประเทศจากการฝึกร่วมอย่างเหมาะสม ขึ้นอยู่กับเหล่าทัพ ประเทศที่มอบเครื่องหมาย และประเภทของเครื่องหมาย
หมวดหมู่ทั่วไป.
เครื่องหมายทางทหารของสหรัฐทั่วไปแบ่งออกเป็น 6 หมวดหมู่ ประกอบไปด้วย
เครื่องหมายกำลังสนับสนุนการรบสหรัฐ.
นอกจากนี้ยังมีเครื่องหมายของกำลังสนับสนุนการรบ ประกอบไปด้วย
เครื่องหมายของกำลังสนับสนุนการรบจะถูกสงวนไว้สำหรับสมาชิกของกำลังสนับสนุนยามฝั่งสหรัฐหรือหน่วยตรวจตราทางอากาศฝ่ายพลเรือน กำลังสนับสนุนยามฝั่งสหรัฐ (Coast Guard Auxiliary) เดิมชื่อว่า กำลังสำรองยามฝั่งสหรัฐ (Coast Guard Reserve) ก่อตั้งขึ้นในปี พ.ศ. 2482 โดยร้องขอไปยังอาสาสมัครที่เจ้าของเรือยนต์หรือเรือยอชท์ให้ช่วยปฏิบัติงานโดยไม่รับค่าจ้าง มีจุดประสงค์เพื่อรักษาความปลอดภัยภายในน่านน้ำของสหรัฐ และให้ความช่วยเหลือในการปฏิบัติงานของยามฝั่งสหรัฐทั้งหมด และช่วยตรวจสอบการทำงานเทคโนโลยีในการปกป้องน่านน้ำของสหรัฐว่าสามารถใช้งานได้อย่างสมบูรณ์ ส่วนของหน่วยตรวจตราทางอากาศฝ่ายพลเรือน (Civil Air Patrol) มีส่วนเกี่ยวข้องในการป้องกันภัยทางอากาศฝ่ายพลเรือนของสหรัฐตลอดช่วงของสงครามโลกครั้งที่สอง และในวันที่ 26 พฤษภาคม พ.ศ. 2491 ได้มีการประกาศใช้กฎหมายมหาชน 80-557 และทำให้หน่วยตรวจตราทางอากาศฝ่ายพลเรือนกลายเป็นกำลังสนับสนุนอย่างเป็นทางการของกองทัพอากาศสหรัฐ
เครื่องหมายที่ไม่ถูกใช้งานอีก.
นอกจากเครื่องหมายที่ได้รับอนุญาตให้ประดับในปัจจุบัน ยังมีเครื่องหมายล้าสมัยอีกจำนวนหนึ่งที่ถูกยกเลิกการใช้งานจากกองทัพสหรัฐและไม่ปรากฎในแผนผังเครื่องหมายทางทหารของสหรัฐอีกด้วย
ไทยลีก 3 ฤดูกาล 2566–67 – รอบระดับประเทศ

ไทยลีก 3 ฤดูกาล 2566–67 รอบระดับประเทศ เป็นการแข่งขันต่อจากรอบแบ่งโซนของไทยลีก 3 ฤดูกาล 2566–67 โดยสโมสรที่ชนะเลิศ และรองชนะเลิศของแต่ละโซน จะได้สิทธิแข่งขันในรอบนี้ เพื่อหา 3 สโมสรที่เลื่อนชั้นสู่ไทยลีก 2 ฤดูกาล 2567–68
สโมสร.
<section begin=QualifiedTeams />
<section end=QualifiedTeams />
รอบแชมเปี้ยนส์ลีก.
โซนบน.
<section begin=upper /><onlyinclude></onlyinclude><section end=upper />
โซนล่าง.
<section begin=lower /><onlyinclude></onlyinclude><section end=lower />
รอบชิงชนะเลิศและรอบชิงอันดับที่สาม.
สโมสรชนะเลิศจากแต่ละกลุ่ม (ตอนบนและตอนล่าง) จะพบกันในรอบชิงชนะเลิศและได้เลื่อนชั้นสู่ไทยลีก 2 ฤดูกาล 2567–68 โดยอัตโนมัติ ในขณะที่รองชนะเลิศจากแต่ละกลุ่มจะพบกันในรอบชิงอันดับที่สาม เพื่อหาสโมสรที่สามที่จะได้เลื่อนชั้นต่อไป การแข่งขันใช้ระบบเหย้า-เยือน
รอบชิงอันดับที่สาม.
<section begin=3rd />
<section end=3rd/>
"รวมผลสองนัด มหาสารคาม เอสบีที ชนะ 3–2"
รอบชิงชนะเลิศ.
<section begin=F />
<section end=F/>
"รวมผลสองนัด บางกอก ชนะ 3–2"
* บางกอก (ชนะเลิศ)
* ศรีสะเกษ ยูไนเต็ด (รองชนะเลิศ)
* มหาสารคาม เอสบีที (อันดับที่สาม)
ยูเอสเอส ดไวต์ ดี. ไอเซนฮาวร์ (CVN-69)

ยูเอสเอส "ดไวต์ ดี. ไอเซนฮาวร์" (CVN-69)  เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำดับที่ 2 จากทั้งหมด 10 ลำในกลุ่มเรือบรรทุกเครื่องบินชั้นนิมิตซ์ของกองทัพเรือสหรัฐ ได้รับการตั้งชื่อตามจอมพล ดไวต์ ดี. ไอเซนฮาวร์ ประธานาธิบดีแห่งสหรัฐอเมริกาคนที่ 34 เดิมทีเรือลำนี้มีชื่อเพียงแค่ "ไอเซนฮาวร์" เช่นเดียวกับเรือนำของชั้น นิมิตซ์ แต่ต่อมาก็ได้เปลี่ยนเป็นชื่อปัจจุบันเมื่อวันที่ 25 พฤษภาคม 1970 เรือลำนี้และลำอื่น ๆ ในชั้นทั้งหมดถูกสร้างขึ้นโดยบริษัทนิวพอร์ตนิวส์ชิปบิลดิง (Newport News Shipbuilding Company) ในรัฐเวอร์จิเนีย โดยใช้แบบเดียวกับเรือนำของชั้น แม้ว่าจะมีการปรับปรุงใหญ่ถึงสองครั้งเพื่อให้ได้มาตรฐานเดียวกันกับเรือที่สร้างขึ้นในภายหลัง
นับตั้งแต่เข้าประจำการ ยูเอสเอส ดไวต์ ดี. ไอเซนฮาวร์ ได้เข้าร่วมปฏิบัติการต่าง ๆ มากมาย รวมถึงสงครามอ่าวเปอร์เซีย ในช่วงทศวรรษที่ 1990 และปฏิบัติการทางทหารของสหรัฐในอิรัก อัฟกานิสถาน และเยเมน ในช่วงเวลาที่ผ่านมา ปัจจุบันเรือลำนี้ทำหน้าที่เป็นเรือธงของกองเรือจู่โจมที่ 2 (Carrier Strike Group 2)
ฟูกายะ

ฟูกายะ  เป็นนครที่ตั้งอยู่ทางตอนเหนือของจังหวัดไซตามะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 138,974 คน มีความหนาแน่นของประชากร 1,004 คนต่อตารางกิโลเมตร มีชื่อเสียงด้านการปลูกหอมต้นเดี่ยว หรือ "ฟูกายะเนงิ" 
ภูมิศาสตร์.
นครฟูกายะตั้งอยู่ติดเขตแดนทางทิศเหนือของจังหวัดไซตามะ ติดกับจังหวัดกุมมะ ตั้งอยู่ในที่ราบคันโต บนพื้นที่ราบระหว่างแม่น้ำโทเนะและแม่น้ำอารากาวะ
ภูมิอากาศ.
นครฟูกายะมีภูมิอากาศแบบอบอุ่นชื้นกึ่งเขตร้อน (เคิพเพิน "Cfa") มีลักษณะเด่นคือฤดูร้อนที่อบอุ่นและฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีในนครฟูกายะอยู่ที่ 14.5 °C ปริมาณน้ำฝนเฉลี่ยทั้งปีอยู่ที่ 1,270 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.7 °C และต่ำสุดในเดือนมกราคมอยู่ที่ประมาณ 3.4 °C
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของฟูกายะมีแนวโน้มคงที่ หลังจากที่เติบโตมาเป็นเวลานาน
ประวัติศาสตร์.
ฟูกายะเป็นที่ตั้งของปราสาทที่สร้างโดยตระกูลอูเอซูงิใน ค.ศ. 1456 และต่อมาเป็นที่ตั้งศูนย์กลางของอาณาเขตศักดินาโอกาเบะ ซึ่งเป็นอาณาเขตศักดินาภายใต้การปกครองของโชกุนโทกูงาวะ ในยุคเอโดะ ฟูกายะชูกุเป็นเมืองพักแรมหลักบนถนนสายนากาเซ็นโด (中山道) โดยมีที่พักที่เรียกว่า"ฮาตาโงะ" (旅籠) มากกว่า 80 แห่ง
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งเทศบาลเมืองฟูกายะขึ้นภายในอำเภอฮันซาวะ จังหวัดไซตามะ ต่อมาอำเภอฮันซาวะถูกยุบไปใน ค.ศ. 1896 รวมท้องที่เข้าเป็นส่วนหนึ่งของอำเภอโอซาโตะ เมืองฟูกายะได้ผนวกรวมเอาหมู่บ้านอาเกโตะ ฮาตาระ โอโยริ และฟูจิซาวะ เข้ามาเป็นส่วนหนึ่ง แล้วยกฐานะเป็นนครเมื่อวันที่ 1 มกราคม ค.ศ. 1955 และผนวกหมู่บ้านโทโยซาโตะเข้าเป็นส่วนหนึ่งเมื่อวันที่ 1 เมษายน ค.ศ. 1973 และเมื่อวันที่ 1 มกราคม ค.ศ. 2006 เมืองฮานาโซโนะ คาวาโมโตะ และโอกาเบะ (ทั้งหมดมาจากอำเภอโอซาโตะ) ถูกรวมเข้ากับนครฟูกายะ
การเมืองการปกครอง.
นครฟูกายะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 24 คน ในแง่ของการเมืองระดับจังหวัด นครฟูกายะกับเมืองมิซาโตะและเมืองโยริอิ รวมกันเป็นเขตเลือกตั้งที่ให้สมาชิกสภาจังหวัดไซตามะจำนวน 3 คน และในแง่ของการเมืองระดับชาติ นครฟูกายะเป็นส่วนหนึ่งของเขตเลือกตั้งที่ 11 จังหวัดไซตามะ ในการเลือกตั้งสภาผู้แทนราษฎร ซึ่งเป็นสภาล่างในรัฐสภาญี่ปุ่น
เศรษฐกิจ.
เศรษฐกิจของฟูกายะเน้นไปที่การเกษตร โดยมีต้นหอมและทิวลิปเป็นพืชผลท้องถิ่นที่มีชื่อเสียง และยังมีสวนอุตสาหกรรมที่ตั้งอยู่ในส่วนตะวันออกของเมือง โดยมีการผลิตอิฐเป็นอุตสาหกรรมหลักในท้องถิ่น
มาสคอต.
ฟุกกะจัง  เป็นตัวละครและมาสคอตประจำเมือง ("ยูรุ-เคียระ") ฟุกกะจังถูกสร้างขึ้นเมื่อวันที่ 28 มิถุนายน ค.ศ. 2010 โดยว่ากันว่าเป็นสิ่งมีชีวิตในจินตนาการที่เหมือนกระต่ายและกวาง ฟุกกะจังได้รับการกล่าวขานอย่างกว้างขวางว่าเป็นมาสคอตยอดนิยมของเมือง
ประเทศฟีจีในกีฬามหาวิทยาลัยโลกฤดูร้อน 2021

ประเทศฟีจี เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศฟินแลนด์ในกีฬามหาวิทยาลัยโลกฤดูร้อน 2021

ประเทศฟินแลนด์ เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศฝรั่งเศสในกีฬามหาวิทยาลัยโลกฤดูร้อน 2021

ประเทศฝรั่งเศส เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศแกมเบียในกีฬามหาวิทยาลัยโลกฤดูร้อน 2021

ประเทศแกมเบีย เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศจอร์เจียในกีฬามหาวิทยาลัยโลกฤดูร้อน 2021

ประเทศจอร์เจีย เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศเยอรมนีในกีฬามหาวิทยาลัยโลกฤดูร้อน 2021

ประเทศเยอรมนี เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศกานาในกีฬามหาวิทยาลัยโลกฤดูร้อน 2021

ประเทศกานา เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศกรีซในกีฬามหาวิทยาลัยโลกฤดูร้อน 2021

ประเทศกรีซ เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศกัวเตมาลาในกีฬามหาวิทยาลัยโลกฤดูร้อน 2021

ประเทศกัวเตมาลา เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศกายอานาในกีฬามหาวิทยาลัยโลกฤดูร้อน 2021

ประเทศกายอานา เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
คาร์ล วินสัน

คาร์ล วินสัน (18 พฤศจิกายน ค.ศ. 1883 – 1 มิถุนายน ค.ศ. 1981) เป็นนักการเมืองชาวอเมริกัน สังกัดพรรคเดโมแครต ซึ่งดำรงตำแหน่งสมาชิกสภาผู้แทนราษฎรสหรัฐนานกว่า 50 ปี ตั้งแต่ปี ค.ศ. 1914–1965 โดยเป็นตัวแทนของรัฐจอร์เจีย เขาถือเป็นบุคคลที่มีบทบาทสำคัญในการขยายกองทัพเรือสหรัฐในช่วงศตวรรษที่ 20 จนได้รับฉายาว่า "บิดาแห่งกองทัพเรือสองมหาสมุทร"
ตลอดระยะเวลาดำรงตำแหน่ง วินสันได้ริเริ่มและสนับสนุนกฎหมายสำคัญหลายฉบับ ภายใต้ชื่อ "กฎหมายวินสัน" (Vinson Acts) ซึ่งส่งผลต่อการพัฒนาและขยายกองทัพเรือสหรัฐอย่างมหาศาล หนึ่งในนั้นคือ "พระราชบัญญัติกองทัพเรือสองมหาสมุทร" (Two-Ocean Navy Act) ในปี ค.ศ. 1940 ซึ่งมีบทบาทสำคัญในการเตรียมความพร้อมทางทะเลในช่วงสงครามโลกครั้งที่สอง นอกจากนี้ วินสันยังได้รับการยกย่องในแง่ของความอาวุโสและความมุ่งมั่นในหน้าที่ โดยดำรงตำแหน่ง "สมาชิกสภาผู้แทนราษฎรที่มีอาวุโสสูงสุด" (Dean of the U.S. House of Representatives) ซึ่งเป็นตำแหน่งสำหรับสมาชิกที่มีอายุงานยาวนานที่สุดในสภาผู้แทนราษฎร ระหว่างปี ค.ศ. 1961–1965
เรือบรรทุกเครื่องบินชั้นนิมิตซ์ลำที่ 3 ยูเอสเอส "คาร์ล วินสัน" (CVN-70) ได้รับการตั้งชื่อเพื่อเป็นเกียรติแก่เขา เพื่อยกย่องผลงานและบทบาทสำคัญของเขาที่มีต่อกองทัพเรือสหรัฐ เรือลำนี้ถือเป็นสัญลักษณ์ที่สะท้อนถึงความมุ่งมั่นและวิสัยทัศน์ของวินสันในการเสริมสร้างแสนยานุภาพทางทะเลของอเมริกา
แอโรฟลอต เที่ยวบินที่ 5143

แอโรฟลอต เที่ยวบินที่ 5143 เป็นเที่ยวบินโดยสารประจำเส้นทางคาร์ชี–อูฟา–เลนินกราดที่ประสบอุบัติเหตุตกใกล้กับเมืองอุชคูดุก สาธารณรัฐสังคมนิยมโซเวียตอุซเบก สหภาพโซเวียต เมื่อวันที่ 10 กรกฎาคม ค.ศ. 1985 ผู้โดยสารและลูกเรือรวม 200 คน (ผู้ใหญ่ 148 คนรวมทั้งลูกเรือ 9 คน และเด็ก 52 คน) เสียชีวิตทั้งหมด การสืบสวนได้ข้อสรุปว่าความล้าของนักบินเป็นปัจจัยทำให้เกิดอุบัติเหตุ
เหตุเที่ยวบินที่ 5143 ตกครั้งนี้ยังคงเป็นอุบัติเหตุทางการบินที่มีผู้เสียชีวิตมากที่สุดในประวัติศาสตร์ของทั้งสหภาพโซเวียตและประเทศอุซเบกิสถาน และยังเป็นอุบัติเหตุทางการบินของแอโรฟลอตที่มีผู้เสียชีวิตมากที่สุด และอุบัติเหตุทางการบินที่มีผู้เสียชีวิตมากที่สุดที่เกิดขึ้นกับเครื่องบินตูโปเลฟ ตู-154 ด้วย
อากาศยาน.
เที่ยวบินที่เกิดเหตุใช้เครื่องบินตูโปเลฟ ตู-154เบ-2 ทะเบียน CCCP-85311 ซึ่งผลิตเมื่อ ค.ศ. 1978 ที่โรงงานผลิตเครื่องบินอาเวียคอร์ในเมืองซามารา
ลูกเรือ.
นักบินประจำเที่ยวบินที่ 5143 ประกอบด้วยกัปตันโอเลก ปัฟโลวิช เบลีซอฟ  อายุ 48 ปี มีชั่วโมงบินรวม 12,283 ชั่วโมง ซึ่งเป็นชั่วโมงบินกับเครื่องบินตู-154 จำนวน 3,390 ชั่วโมง นักบินผู้ช่วยอะนาโตลี ตีโมเฟเยวิช โปซูย์มสกี  อายุ 48 ปีเท่ากัน มีชั่วโมงบินรวม 12,323 ชั่วโมง ซึ่งเป็นชั่วโมงบินกับเครื่องบินตู-154 จำนวน 1,629 ชั่วโมง ผู้นำทางได้แก่การ์รี นีโกลาเอวิช อาร์เกเยฟ  อายุ 41 ปี และวิศวกรประจำเที่ยวบิน อับดูวาฮิต ซุลตาโนวิช มันซูรอฟ  อายุ 32 ปี นอกจากนี้ยังมีพนักงานต้อนรับอีก 5 คน
อุบัติเหตุ.
อุบัติเหตุครั้งนี้เกิดขึ้นระหว่างช่วงแรกจากคาร์ชีในสาธารณรัฐสังคมนิยมโซเวียตอุซเบกไปยังอูฟาในสหพันธ์สาธารณรัฐสังคมนิยมโซเวียตรัสเซีย ขณะที่เครื่องบินรักษาระดับอยู่ที่ และความเร็ว (airspeed) ความเร็วที่ต่ำระดับนี้ทำให้เครื่องบินสั่น ซึ่งนักบินเข้าใจว่าเกิดจากภาวะเครื่องยนต์สะดุด (engine surge) จึงโยกคันบังคับเพื่อลดความเร็วเครื่องลง ทำให้ความเร็วลดลงเหลือ เครื่องบินเกิดอาการหมุนแบบ flat spin ก่อนจะตกลงสู่พื้นใกล้กับเมืองอุชคูดุก ไม่มีผู้รอดชีวิต
การสืบสวน.
เครื่องบันทึกเสียงห้องนักบินของเที่ยวบินที่ 5143 ได้รับความเสียหายโดยสิ้นเชิง คณะสืบสวนร่วมกับนักจิตวิทยาได้ศึกษาปัจจัยจากมนุษย์ที่นำไปสู่อุบัติเหตุครั้งนี้ โดยพบว่านักบินของเที่ยวบินที่ 5143 มีอาการล้าอย่างรุนแรง และอีกปัจจัยหนึ่งได้แก่มาตรการเตรียมความพร้อมสำหรับนักบินในสภาวะผิดปกติยังไม่ดีพอ
เอ็ด สไกรน์

เอ็ดเวิร์ด จอร์จ สไกรน์ (เกิด 29 มีนาคม ค.ศ. 1983) เป็นนักแสดง ผู้อำนวยการสร้างภาพยนตร์ และแร็ปเปอร์ชาวอังกฤษ เป็นที่รู้จักจากการแสดงเป็น ฟรานซิส ฟรีแมน / อาแจ็กซ์ ตัวร้ายจากภาพยนตร์ซูเปอร์ฮีโรเรื่อง "เดดพูล" (2016) รวมถึงการแสดงในภาพยนตร์เรื่อง "คนระห่ำคว่ำนรก" (2015), "Alita: Battle Angel" (2019) และ "อเมริกา ถล่ม ญี่ปุ่น" (2019)
เอสรา

เอสรา (, "ʿEzrāʾ"; มีบทบาทในช่วง 480–440 ปีก่อนคริสตกาล) หรือ เอสดราส (มีชื่อเรียกอื่นว่า เอสราธรรมาจารย์ (<templatestyles src="Script/styles_hebrew.css" />עֶזְרָא הַסּוֹפֵר‎ "ʿEzrāʾ hasSōfēr") ในวรรณกรรมชาซาล และ เอสราปุโรหิต  เป็นธรรมาจารย์ ("sofer") และปุโรหิต ("kohen") ชาวยิวคนสำคัญในช่วงต้นของยุคพระวิหารที่สอง ในภาษากรีก-ละติน เอสรายังมีชื่่อเรียกว่า เอสดราส (กรีก:) ชื่อนี้อาจะเป็นคำแปลภาษาแอราเมอิกอย่างย่อของชือภาษาฮีบรู <templatestyles src="Script/styles_hebrew.css" />עזריהו‎ "Azaryahu", "ยาห์ทรงช่วย" ในเซปทัวจินต์ภาษากรีก ชื่อถูกเขียนว่า "Ésdrās"  ซึ่งเป็นที่มาของชื่อในภาษาละติน 
ในคัมภีร์ฮีบรูหรือพันธสัญญาเดิมของศาสนาคริสต์ เอสราเป็นบุคคลสำคัญในหนังสือเอสราและหนังสือเนหะมีย์ ซึ่งกล่าวกันว่าเอสราเป็นผู้เขียนหนังสือเอสราและเรียบเรียงหนังสือเนมะมีห์ เชื่อกันว่าเอสรายังเป็นผู้เขียนของหนังสือพงศาวดารและหนังสือมาลาคีด้วย เอสรามีบทบาทสำคัญในการฟื้นฟูคัมภีร์และศาสนาของชาวยิวให้กับประชาชนหลังกลับจากการตกเป็นเชลยในบาบิโลน และเป็นผู้บุคคลที่ได้รับความนับถืออย่างสูงในศาสนายูดาห์ เอสราได้รับการยกย่องเป็นนักบุญในคริสตจักรโรมันคาทอลิกซึ่งกำหนดให้วันฉลองของเอสราคือวันที่ 13 กรกฎาคม วันเดียวกับของเนหะมีย์ที่เป็นคนร่วมสมัยกับเอสรา เอสรายังได้รับการยกย่องเป็นนักบุญในคริสตจักรอีสเทิร์นออร์ทอดอกซ์ซึ่งกำหนดให้วันฉลองของเอสราคือวันที่ 11 ธันวาคม
ฮาร์ดบอป

ฮาร์ดบอป  เป็นแนวเพลงย่อยของแจ๊สที่ต่อยอดมาจากแนวเพลงบีบอป ซึ่งคำนี้ถูกใช้ครั้งแรกโดยนักวารสารศาสตร์และค่ายเพลงต่าง ๆ ในช่วงกลางคริสต์ทศวรรษ 1950 เพื่อใช้อธิบายถึงดนตรีแจ๊สกระแสใหม่ที่ได้รับอิทธิพลมาจากริทึมแอนด์บลูส์ กอสเปล และบลูส์ โดยเฉพาะในแง่ของการเล่นแซกโซโฟนและเปียโน
ยูเอสเอส คาร์ล วินสัน (CVN-70)

ยูเอสเอส "คาร์ล วินสัน" (CVN-70)  เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำดับที่ 3 จากทั้งหมด 10 ลำในกลุ่มเรือบรรทุกเครื่องบินชั้นนิมิตซ์ของกองทัพเรือสหรัฐ ได้รับการตั้งชื่อตาม คาร์ล วินสัน อดีตสมาชิกสภาผู้แทนราษฎรสหรัฐจากรัฐจอร์เจีย ผู้ซึ่งมีบทบาทสำคัญในการสนับสนุนกองทัพเรือสหรัฐตลอดชีวิตการทำงาน เรือลำนี้ปล่อยลงน้ำในขณะที่วินสันยังมีชีวิตอยู่ในปี 1980 ออกเดินทางครั้งแรกในปี 1983 และได้รับการเติมเชื้อเพลิงและปรับปรุงครั้งใหญ่ระหว่างปี 2005–2009
นอกเหนือจากภารกิจในปฏิบัติการพายุทะเลทราย (Operation Desert Strike) ปฏิบัติการเสรีภาพอิรัก (Operation Iraqi Freedom) ปฏิบัติการเฝ้าระวังทางใต้ (Operation Southern Watch) และปฏิบัติการเสรีภาพยั่งยืน (Operation Enduring Freedom) แล้ว เรือบรรทุกเครื่องบินคาร์ล วินสัน ยังมีส่วนร่วมในเหตุการณ์สำคัญหลายอย่าง เช่น ในปี 2011 ร่างของอุซามะฮ์ บิน ลาดิน ถูกนำมาฝังในทะเลจากบนดาดฟ้าของเรือ และในวันทหารผ่านศึกปีเดียวกัน เรือก็ยังได้เป็นเจ้าภาพจัดการแข่งขันบาสเกตบอล NCAA ครั้งแรกบนเรือบรรทุกเครื่องบิน ระหว่างทีมนอร์ทแคโรไลนาทาร์ฮีลส์และมิชิแกนสเตทสปาร์ตันส์
ปัจจุบันเรือบรรทุกเครื่องบินลำนี้ยังคงปฏิบัติภารกิจอย่างแข็งขันในกองเรือแปซิฟิกของสหรัฐ ด้วยศักยภาพทางอากาศอันทรงพลังและเทคโนโลยีที่ล้ำสมัย ถือได้ว่าเป็นหนึ่งในเรือบรรทุกเครื่องบินที่น่าภาคภูมิใจที่สุดของกองทัพเรือสหรัฐ
แหล่งโบราณคดีเลลู

เลลู เป็นแหล่งโบราณคดีในยุคก่อนประวัติศาสตร์และยุคประวัติศาสตร์ ครอบคลึมพื้นที่ส่วนที่เหลืออยู่ของเมืองบนเกาะเลลู ซึ่งอยู่ใกล้เคียงเกาะที่มีขนาดใหญ่กว่าอย่างโกชาเอในสหพันธรัฐไมโครนีเซีย ส่วนที่เหลืออยู่เป็นส่วนหนึ่งของอารยธรรมซึ่งรุ่งเรืองในช่วงระหว่างคริสต์ศตวรรษที่ 14 และ 15 ซึ่งยังมีสภาพที่เห็นได้ในช่วงที่ชาวยุโรปเข้ามาติดต่อในช่วงต้นคริสต์ศตวรรษที่ 19 ผู้ปกครองเลลูได้ขยายอำนาจและรวมเกาะโกชาเอเป็นหนึ่ง โดยปกครองจากเกาะเลลู พวกเขาปกครองเกาะด้วยระบบกษัตริย์ที่นักโบราณคดีเชื่อว่าคล้ายคลึงกับที่เกิดขึ้นในตองงาและฮาวาย เมืองแห่งนี้สร้างด้วยก้อนปะการังและบะซอลต์ โดยประกอบไปด้วยบ้านเรือน ที่ฝังพระศพราชวงศ์ และพื้นที่ศักดิ์สิทธิ์ ในส่วนของที่อยู่อาศัยมีการแบ่งกลุ่มผู้คนที่อยู่อาศัยตามลำดับต่าง ๆ และใช้วัสดุการสร้างต่างกัน เช่น หากเป็นกษัตริย์หรือขุนนางจะสร้างที่อยู่ ล้อมรอบด้วยกำแพงบะซอลต์ (เหมือนกับในนันมาโตล) เป็นต้น
บีบอป

บีบอป  หรือ บอป  เป็นประเภทของดนตรีแจ๊สที่พัฒนาขึ้นในช่วงต้นถึงกลางคริสต์ทศวรรษ 1940 ในสหรัฐอเมริกา ซึ่งมีจุดเด่นเฉพาะตัวคือประพันธ์ด้วยจังหวะเร็วโดยมีค่าเทมโปสูง (ปกติมักจะเกิน 200 bpm) มีการดำเนินคอร์ดที่ซับซ้อนโดยมีการเปลี่ยนคอร์ดอย่างรวดเร็วและมีการเปลี่ยนกุญแจเสียงหลายรอบ ฝีมือพิเศษในการใช้เครื่องดนตรี การแสดงสดซึ่งมีพื้นฐานมาจากการร้องเสียงประสาน รวมไปถึงการใช้บันไดเสียงและการอ้างอิงทำนองเพลงเป็นครั้งคราว
บีบอปได้ถือกำเนิดขึ้นเมื่อนักดนตรีแจ๊สรุ่นใหม่เริ่มที่จะขยายกรอบความเป็นไปได้ของเพลงแจ๊สออกจากเดิมซึ่งมักเป็นเพลงแนวดนตรีสวิงที่มุ่งเน้นการเต้นรำประกอบไปด้วย ไปเป็นแนวใหม่ที่ไม่ค่อยมุ่งเน้นการเต้นรำประกอบมากนัก แต่จะเน้นไปที่การฟังอย่างตั้งใจมากกว่า ด้วยเหตุนี้เองทำให้นักดนตรีเล่นดนตรีบีบอปโดยมีจังหวะที่เร็วขึ้นด้วยค่าเทมโปที่สูงขึ้นได้
กลุ่มทางสังคม

ในสังคมศาสตร์ กลุ่มทางสังคม  หมายถึงการที่บุคคลตั้งแต่สองคนขึ้นไปมีปฏิสัมพันธ์ซึ่งกันและกัน มีลักษณะเฉพาะที่คล้ายคลึงกัน และมีความรู้สึกเป็นเอกภาพอย่างเป็นหมู่ กลุ่มทางสังคมมีขนาดและรูปแบบต่าง ๆ ที่หลากหลาย โดยระบบพฤติกรรมและกระบวนการทางจิตวิทยาที่เกิดขึ้นภายในกลุ่มสังคมหรือระหว่างกลุ่มสังคมนั้นเรียกว่า พลวัตกลุ่ม
โรงพยาบาลราชธานี

บริษัท โรงพยาบาลราชธานี จำกัด (มหาชน) เป็นกลุ่มบริษัทประกอบกิจการสถานพยาบาลประเภทที่รับผู้ป่วยไว้ค้างคืน ในลักษณะโรงพยาบาลทั่วไป ภายใต้ชื่อ "โรงพยาบาลราชธานี" และ "โรงพยาบาลราชธานี โรจนะ" ทั้งสองแห่งตั้งอยู่ในจังหวัดพระนครศรีอยุธยา มีจำนวนเตียงผู้ป่วยภายใต้การบริหารงานรวม 353 เตียง ปัจจุบันเปิดให้บริการศูนย์การแพทย์เฉพาะทางหลากหลาย เช่น ศูนย์โรคกระดูกและข้อ ศูนย์ผ่าตัดด้วยกล้อง คลินิกยาต้านโรคมะเร็ง ศูนย์หัวใจ ศูนย์อุบัติเหตุขนาดใหญ่ และศูนย์ความงาม
เริ่มก่อตั้งเมื่อ พ.ศ. 2533 โดยคณะแพทย์จากคณะแพทยศาสตร์ ศิริราช ได้แก่ นายแพทย์วชิระ วุฒิกุลประพันธ์ แพทย์หญิงพรทิพย์ วุฒิกุลประพันธ์ และนายแพทย์สุรินทร์ ประสิทธิ์หิรัญ ร่วมกับกลุ่มนักธุรกิจ ภายใต้ชื่อ บริษัท อยุธยาเวชการ จำกัด เพราะเห็นว่าพื้นที่อันเป็นแหล่งที่ตั้งของโรงงานและนิคมอุตสาหกรรมนี้ ยังขาดแคลนบริการสาธารณสุข โรงพยาบาลราชธานีถือเป็นโรงพยาบาลเอกชนแห่งแรกของจังหวัดพระนครศรีอยุธยา ที่ตำบลคลองสวนพลู อำเภอพระนครศรีอยุธยา จังหวัดพระนครศรีอยุธยา โดยเริ่มดำเนินงานปี พ.ศ. 2535
บริษัทได้แปลงสภาพเป็นบริษัทมหาชนจำกัด เมื่อวันที่ 13 ตุลาคม พ.ศ. 2538 บริษัทได้จดทะเบียนในตลาดหลักทรัพย์แห่งประเทศไทยในวันที่ 1 กันยายน พ.ศ. 2559 จากข้อมูล พ.ศ. 2566 มีโครงสร้างผู้ถือหุ้นประกอบด้วย บริษัท โรงพยาบาลราชธานี จำกัด (มหาชน) สัดส่วน 55% บริษัท โรงพยาบาลรามคำแหง จำกัด (มหาชน) สัดส่วน 7%, บริษัท โรงพยาบาลวิภาราม จำกัด สัดส่วน 7%, บริษัท สินแพทย์ จำกัด สัดส่วน 7% และผู้ถือหุ้นรายย่อย สัดส่วน 24%
ความเป็นปึกแผ่นของกลุ่ม

ความเป็นปึกแผ่นของกลุ่ม  คือความสามัคคีที่เกิดขึ้นเมื่อสมาชิกในกลุ่มทางสังคมเชื่อมโยงและรู้สึกผูกพันกับสมาชิกคนอื่น ๆ หรือสมาชิกทุกคนในกลุ่ม ถึงแม้ว่าความเป็นปึกแผ่นของคนในกลุ่มจะเป็นกระบวนการที่มีหลายแง่มุม แต่ก็สามารถแบ่งองค์ประกอบออกเป็น 4 อย่างหลัก ๆ ได้แก่ ความสัมพันธ์ทางสังคม ความสัมพันธ์ของงาน เอกภาพตามที่รับรู้ และอารมณ์ โดยสมาชิกของกลุ่มที่มีความเป็นปึกแผ่นแน่นแฟ้นมักจะมีแนวโน้มที่จะมีส่วนร่วมกับกิจกรรมต่าง ๆ และอาศัยอยู่ร่วมกันเป็นกลุ่ม
สัมพันธภาพระหว่างบุคคล

ในจิตวิทยาสังคม สัมพันธภาพระหว่างบุคคล  หรือ มนุษยสัมพันธ์ หมายถึงการรวมตัวกัน ความสัมพันธ์ และความผูกพันระหว่างบุคคลตั้งแต่สองคนขึ้นไป ซึ่งมีหลายแง่มุมที่ซ้อนทับกับแนวคิดของความสัมพันธ์ทางสังคม ซึ่งเป็นหน่วยพื้นฐานที่สุดของการวิเคราะห์ทางสังคมศาสตร์ โดยสัมพันธภาพระหว่างบุคคลจะแตกต่างกันไปตามความใกล้ชิด การเปิดเผยตนเอง ช่วงเวลา การพึ่งพาอาศัยกัน และการกระจายอำนาจ โดยมีหัวข้อหรือแนวโน้มหลักที่เกี่ยวข้องซึ่งได้แก่ ครอบครัว ความเป็นญาติ มิตรภาพ ความรัก การสมรส การดำเนินธุรกิจ การจ้างงาน ความเป็นเพื่อนบ้าน ค่านิยม การค้ำจุน ความเป็นปึกแผ่น และอาจอยู่ภายใต้กฎหมาย บรรทัดฐาน หรือข้อตกลงร่วมกันระหว่างบุคคล และเกิดเป็นรากฐานของสังคมและกลุ่มทางสังคม และเกิดขึ้นเมื่อบุคคลติดต่อสื่อสารหรือมีปฏิสัมพันธ์ซึ่งกันและกันภายในบริบททางสังคมที่เฉพาะเจาะจง และเติบโตได้ด้วยการประนีประนอมอย่างยุติธรรมกันทุกฝ่าย
การวิเคราะห์สัมพันธภาพระหว่างบุคคลแบบสหวิทยาการจะเกี่ยวข้องกับวิชาต่าง ๆ ซึ่งรวมถึงมานุษยวิทยา ภาษาศาสตร์ สังคมวิทยา เศรษฐศาสตร์ รัฐศาสตร์ การสื่อสาร คณิตศาสตร์ สังคมสงเคราะห์ และวัฒนธรรมศึกษา และไม่ได้จำกัดอยู่เพียงแค่วิชาเหล่านั้น
สินแพทย์

บริษัท สินแพทย์ จำกัด เป็นกลุ่มบริษัทเอกชนประกอบกิจการสถานพยาบาล จากข้อมูล พ.ศ. 2566 ดำเนินการโรงพยาบาล 8 แห่ง
เริ่มแรกประกอบกิจการบริษัทพัฒนาอสังหาริมทรัพย์ในนามของกลุ่ม บริษัท สินธานี พัฒนาที่ดินในแถบตะวันออกของกรุงเทพมหานคร อย่าง บางกะปิ รามอินทรา หรือ มีนบุรี จากนั้นจึงได้ก่อตั้งโรงพยาบาลสินแพทย์เป็นโรงพยาบาลเอกชน ก่อตั้งเมื่อ พ.ศ. 2534 ในนามบริษัทสินแพทย์ จำกัด ตั้งอยู่บริเวณถนนรามอินทรา เริ่มเปิดให้บริการดูแลผู้ป่วย เมื่อวันที่ 12 สิงหาคม พ.ศ. 2536
สินแพทย์ได้ร่วมลงทุนกับเครือโรงพยาบาลรามคำแหง ใน พ.ศ. 2539 ต่อมาเมื่อ พ.ศ. 2546 และ พ.ศ. 2547 ได้ร่วมลงทุนกับโรงพยาบาลวิภาวดีและเครือโรงพยาบาลวิภาราม ตามลำดับ ใน พ.ศ. 2551 ได้เปิดตัวโรงพยาบาลเสรีรักษ์ เพิ่มเป็นเครือสินแพทย์อีกหนึ่งแห่ง ใน พ.ศ.2553 ได้ร่วมลงทุนกับโรงพยาบาลสุขุมวิท ใน พ.ศ. 2558 ได้ร่วมลงทุนกับโรงพยาบาลวิภารามอมตะ ต่อมาใน พ.ศ. 2560 ได้เปิดโรงพยาบาลสินแพทย์ เทพารักษ์ พ.ศ. 2562 ได้เปิดโรงพยาบาลสินแพทย์ ลำลูกกา และ โรงพยาบาลสินแพทย์ ศรีนครินทร์ และในปีเดียวกันนี้ได้ร่วมลงทุนกับ โรงพยาบาลสินแพทย์ กาญจนบุรี ต่อมา พ.ศ. 2566 ได้เปิดโรงพยาบาลสินแพทย์ นครปฐม
ปรัชญาสังคม

ปรัชญาสังคม  เป็นศาสตร์ที่เกี่ยวกับการตั้งคำถามถึงฐานรากของสถาบันทางสังคม พฤติกรรมทางสังคม รวมไปถึงการตีความสังคมในแง่ของค่านิยมมากกว่าความสัมพันธ์เชิงประจักษ์ นักปรัชญาสังคมเน้นการทำความเข้าใจบริบททางสังคมในการตั้งคำถามเกี่ยวกับด้านการเมือง กฎหมาย ศีลธรรม และวัฒนธรรม รวมไปถึงกรอบความคิดเชิงทฤษฎีในหลายด้าน ไม่ว่าจะเป็นภววิทยาสังคม กฎธรรมชาติ สิทธิมนุษยชน ความเท่าเทียมทางเพศ และอื่น ๆ อีกมากมาย
กฎธรรมชาติ

กฎธรรมชาติ  เป็นระบบกฎหมายที่มีพื้นฐานมาจากการสังเกตธรรมชาติมนุษย์อย่างใกล้ชิด จากค่านิยมต่าง ๆ ที่คิดขึ้นโดยผู้สนับสนุนแนวคิดนี้ว่าเป็นเนื้อแท้ของธรรมชาติมนุษย์ ซึ่งสามารถหาข้อสรุปด้วยการให้เหตุผลแบบนิรนัยและสามารถนำไปประยุกต์ใช้แยกจากบทบัญญัติแห่งกฎหมายของรัฐ หรือกฎที่ตั้งขึ้นโดยบุคคลในสังคมได้ โดยทฤษฎีกฎธรรมชาติสามารถหมายถึงทฤษฎีเกี่ยวกับจริยธรรม การเมือง กฎหมาย และศีลธรรมรวมกัน
มัสยิดอักซา

มัสยิดอักซา  เป็นมัสยิดในเดอะเฮกที่เดิมสร้างเป็นโบสถ์ยิว
อาคารแบบคลาสสิกใหม่ที่ถนน "วาเคินสตราต" เปิดใช้งานรองรับชาวยิวอัชเกนัซในนครเมื่อ ค.ศ. 1844 จากนั้นจึงมีการขยายอาคารใน ค.ศ. 1922 และเสียหายจากเหตุเพลิงไหม้ใน ค.ศ. 1944 ชาวยิวในนครนี้ประมาณร้อยละ 80 ถูกฆ่าในการสังหารหมู่ ส่วนโบสถ์ยิวก็ถูกปล้น
ใน ค.ศ. 1976 ชุมชนชาวยิวขายอาคารนี้ด้วยเงื่อนไขที่ว่าไม่ให้แปลงเป็นโบสถ์คริสต์ ชุมชนมุสลิมชาวตุรกีในนครเริ่มใช้อาคารนี้ในช่วงเราะมะฎอนเมื่อ ค.ศ. 1979 โดยไม่ได้รับอนุญาต เนื่องจากข้อกังวลด้านความปลอดภัยของมัสยิดก่อนหน้า จากนั้นใน ค.ศ. 1981 ชุมชนตุรกีเข้าครอบครองอาคารหลังนี้ตามกฎหมาย ส่วนชุมชนยิวย้ายไปยังอดีตโบสถ์โปรเตสแตนต์ที่ผ่านการแปลงแล้ว ซึ่งหลังจากนั้นได้รับการดัดแปลงเป็นห้องอยู่อาศัยเป็นส่วนใหญ่ 
อาคารนี้ได้รับการขึ้นทะเบียนเป็นโบราณสถานแห่งรัฐหมายเลข 459778 ในวันที่ 19 ตุลาคม ค.ศ. 1993
กรรมวาจก

กรรมวาจก [กำมะวาจก]  คือหน่วยสร้างวาจกที่พบได้ในหลายภาษา ในประโยคกรรมวาจก ประธานมีบทบาทเป็นผู้รับการกระทำหรือผู้ทรงสภาพของกริยาหลัก กล่าวคือ เป็นสิ่งมีชีวิตหรือสิ่งไม่มีชีวิตที่ได้รับผลกระทบหรือเปลี่ยนสภาพจากเหตุการณ์ที่ผู้กระทำก่อขึ้น ต่างจากประโยคกรรตุวาจกที่ซึ่งประธานมีบทบาทเป็นผู้กระทำ ตัวอย่างเช่น ในประโยคกรรมวาจก "ต้นไม้ถูกโค่น" ประธาน (คือ "ต้นไม้") แสดงถึงผู้รับการกระทำแทนที่จะเป็นผู้กระทำกริยา ในทางตรงกันข้าม ประโยค "มีคนโค่นต้นไม้" และ "ต้นไม้ล้มแล้ว" นั้นเป็นประโยคกรรตุวาจกทั้งคู่
ในประโยคกรรมวาจกโดยทั่วไปนั้น สิ่งที่มักจะแสดงออกผ่านกรรม (หรืออาร์กิวเมนต์อื่นในบางกรณี) จะย้ายมาแสดงออกผ่านประธานแทน ในขณะที่สิ่งที่มักจะแสดงออกผ่านประธานจะถูกละออกไปหรือย้ายมาแสดงออกผ่านส่วนเติมต่อของประโยค ดังนั้น การเปลี่ยนนัยความหมายเชิงกรรตุวาจกเป็นนัยความหมายเชิงกรรมวาจกจึงเป็นกระบวนการลดหน่วยพึ่งพาของกริยา (หรืออีกนัยหนึ่งคือ "กระบวนการลดการถ่ายผ่าน") เพราะนัยความหมายเชิงสกรรมกริยาได้ถูกลดทอนหรือเปลี่ยนเป็นนัยความหมายเชิงอกรรมกริยาในทางวากยสัมพันธ์ อย่างไรก็ตาม กรณีเช่นนี้ไม่ได้เกิดขึ้นเสมอไป เช่น ในภาษาญี่ปุ่น หน่วยสร้างกรรมวาจกไม่จำเป็นต้องทำให้หน่วยพึ่งพาของกริยาลดลง
ภาษาหลายภาษามีทั้งกรรตุวาจกและกรรมวาจก ทำให้การสร้างประโยคมีความยืดหยุ่นมากขึ้นเนื่องจากทั้งผู้กระทำและผู้รับการกระทำในทางอรรถศาสตร์มีโอกาสรับบทบาทเป็นประธานในทางวากยสัมพันธ์ได้ กรรมวาจกช่วยให้ผู้พูดสามารถจัดโครงสร้างสัมพันธสารด้วยการวางบุคคลหรือสิ่งอื่น ๆ นอกเหนือจากผู้กระทำไว้ในตำแหน่งประธานได้ กลวิธีนี้อาจใช้เพื่อเน้นผู้รับการกระทำหรือบทบาทใจความหลักอื่น ๆ ให้เด่นขึ้น นอกจากนี้ยังอาจเป็นประโยชน์เมื่อผู้รับการกระทำเป็นหัวข้อของบทสนทนาที่กำลังดำเนินอยู่ หรือเมื่อผู้พูดต้องการหลีกเลี่ยงการระบุตัวตนของผู้กระทำ
เอสรา 2

เอสรา 2  เป็นบทที่ 2 ของหนังสือเอสราของพันธสัญญาเดิมในคัมภีร์ไบเบิลของศาสนาคริสต์หรือของหนังสือเอสรา-เนหะมีย์ในคัมภีร์ฮีบรูซึ่งถือว่าหนังสือเอสราและหนังสือเนหะมีย์เป็นหนังสือเล่มเดียวกัน ธรรมเนียมของศาสนายูดาห์ระบุว่าเอสราเป็นผู้เขียนของหนังสือเอสรา-เนหะมีย์รวมถึงหนังสือพงศาวดาร แต่นักวิชาการสมัยโดยทั่วไปเชื่อว่าผู้เรียบเรียงจากศตวรรษที่ 5 ก่อนคริสตกาล (ที่เรียกว่า "ผู้เขียนหนังสือพงศาวดาร") เป็นผู้เขียนสุดท้ายของหนังสือเหล่านี้ ตอนที่ประกอบด้วยบทที่ 1 ถึง 6 เกี่ยวกับประวัติศาสตร์ก่อนการมาถึงของเอสราในผ่นดินยูดาห์ เมื่อ 468 ปีก่อนคริสตกาล บทที่ 2 ของหนังสือเอสราประกอบด้วยรายนามที่เรียกว่า "รายนามโกลาห์" (Golah List) ของผู้คนที่กลับจากบาบิโลนมายังยูดาห์ตามพระราชกฤษฎีกาของไซรัส "ตามลำดับพงศ์พันธ์ ครอบครัว และที่อยู่"
ต้นฉบับ.
บทนี้เดิมเขียนด้วยภาษาฮีบรู แบ่งออกเป็น 70 วรรค
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับเลนินกราด (Leningrad Codex; ค.ศ. 1008) หนังสือเอสรา-เนหะมีย์ทั้งเล่มหายไปจากฉบับอะเลปโป (Aleppo Codex) ตั้งแต่การจลาจลต่อต้านชาวยิวในอะเลปโปในปี ค.ศ. 1947
ยังมีคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) และฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5)
หนังสือกรีกโบราณที่เรียกว่า 1 เอสดราส (Greek: Ἔσδρας Αʹ) ประกอบด้วยเนื้อหาบางส่วนของ 2 พงศาวดาร, เอสรา และเนหะมีย์ รวมอยู่ในฉบับส่วนใหญ่ของเซปทัวจินต์ และอยู่ในลำดับก่อนหนังสือเดี่ยวของเอสรา–เนหะมีย์ (ซึ่งมีชื่อในภาษากรีกว่า Ἔσδρας Βʹ) 1 เอสดราส 5:7–46 เทียบเท่ากับเอสรา 2 (รายนามเชลยที่กลับ)
หนังสือเนหะมีย์

หนังสือเนหะมีย์  ในคัมภีร์ฮีบรู เนื้อหาส่วนใหญ่อยู่ในรูปบันทึกความทรงจำจากมุมมองบุคคลที่หนึ่งโดยเนหะมีย์ชาวยิวซึ่งเป็นข้าราชการระดับสูงในราชสำนักเปอร์เซีย เกี่ยวกับการสร้างกำแพงของเยรูซาเล็มขึ้นใหม่หลังการตกเป็นเชลยในบาบิโลน และการถวายเมืองกับประชาชนของเมืองให้กับธรรมบัญญัติของพระเจ้า (โทราห์) 
โดยทั่วไปหนังสือเนหะมีย์ถือว่าเป็นหนังสือแยกต่างหากภายในคัมภีร์ไบเบิลตั้งแต่ศตวรรษที่ 16 ก่อนหน้านี้หนังสือเนหะมีย์รวมอยู่ในหนังสือเอสรา แต่ในคัมภีร์ไบเบิลศาสนาคริสต์ภาษาละตินตั้งแต่ศตวรรษที่ 13 เป็นต้นไป หนังสือเอสราในคัมภีร์ไบเบิลฉบับวัลเกตได้แบ่งออกเป็นหนังสือ 2 เล่มแยกกัน เรียกว่าหนังสือเอสราฉบับที่ 1 และฉบับที่ 2 ตามลำดับ การแยกนี้ได้กลายเป็นสารบบด้วยคัมภีร์ไบเบิลที่ตีพิมพ์ครั้งแรกในภาษาฮีบรูและภาษาละติน การแปลคัมภีร์ไบเบิลโดยโปรเตสแตนต์สายปฏิรูปในกลางศตวรรษที่ 16 ที่ผลิตในเจนีวาเป็นฉบับแรกที่เสนอชื่อ 'หนังสือเนหะมีย์' สำหรับหนังสือที่ก่อนหน้านี้เรียกด้วยชื่อ 'หนังสือเอสรา ฉบับที่ 2'
ภาพรวม.
เหตุการณ์ในหนังสือเนหะมีย์เกิดขึ้นในครึ่งหลังของศตวรรษที่ 5 ก่อนคริสตกาล หนังสือเนหะมีห์ร่วมกับหนังสือเอสราในชื่อ เอสรา-เนหะมีย์ เป็นส่วนสุดท้ายของเรื่องเล่าประวัติศาสตร์ของคัมภีร์ฮีบรู
แกนกลางดั้งเดิมของหนังสือเป็นบันทึกความทรงจำจากมุมมองบุคคลที่หนึ่งที่อาจนำมารวมกับแกนกลางของหนังสือเอสราเมื่อราว 400 ปีก่อนคริสตกาล การแก้ไขเพิ่มเติมอาจดำเนินต่อไปจนถึงสมัยเฮลเลนิสต์
หนังสือเล่าเรื่องเกี่ยวกับเนหะมีย์ที่ราชสำนักของกษัตริย์ในสุสาได้รับแจ้งว่าเยรูซาเล็มยังไม่มีกำแพงจึงตั้งใจที่จะฟื้นฟูกำแพง กษัตริย์ทรงแต่งตั้งเนหะมีย์เป็นผู้ว่าราชการของยูดาห์ และเนหะมีย์ก็เดินทางไปยังเยรูซาเล็ม ที่นั่นเนหะมีย์ได้ดำเนินการสร้างกำแพงขึ้นใหม่แม้ว่ามีการต่อต้านจากศัตรูของอิสราเอล แล้วปฏิรูปชุมนุมชนให้สอดคล้องกับธรรมบัญญัติของโมเสส หลังอยู่ในเยรูซาเล็ม 12 ปี เนหะมีย์กลับไปสุสา แต่ต่อมาก็กลับมาเยือนเยรูซาเล็มอีกครั้ง เนหะมีย์พบว่าชาวอิสราเอลเสื่อมถอยและรับชาวต่างชาติที่ไม่ใช่ชาวยิวเป็นภรรยา เนหะมีย์จึงพักอยู่ที่เยรูซาเล็มเพื่อบังคับใช้ธรรมบัญญัติ
เอียน เซนต์จอห์น

จอห์น "เอียน" เซนต์จอห์น (7 มิถุนายน 1938 – 1 มีนาคม 2021) เป็นนักฟุตบอล โค้ช และสื่อมวลชนชาวสกอตแลนด์ เซนต์ จอห์นเล่นในตำแหน่งกองหน้าให้กับลิเวอร์พูลตลอดช่วงทศวรรษ 1960 เซ็นสัญญาโดยบิลล์ แชงคลีในปี 1961 เซนต์ จอห์นเป็นสมาชิกคนสำคัญที่พาทีมลิเวอร์พูลขึ้นมาจากดิวิชัน 2 และคว้าแชมป์ดิวิชัน 1 2 สมัย เอฟเอคัพ 1 สมัย ซึ่งเขายิงประตูชัยในนาทีที่ 117 ในรอบชิงชนะเลิศปี 1965 เขาเล่นให้กับสกอตแลนด์ 21 นัดยิงได้ 9 ประตู
อาชีพ.
มาเธอร์เวลล์.
เซนต์จอห์นมีพี่น้อง 6 คน อเล็กซ์ พ่อของพวกเขา ซึ่งเป็นช่างเหล็ก เสียชีวิตเมื่อเอียนอายุเพียง 6 ขวบ เอียนยังแสดงความสามารถในการชกมวยตั้งแต่ยังเป็นเด็ก แต่แม่ของเขาไม่ชอบใจ หลังจากเล่นฟุตบอลให้กับทีมเยาวชนและทีมโรงงานตั้งแต่ยังเป็นวัยรุ่นในขณะที่ทำงานในอุตสาหกรรมท้องถิ่นรวมถึงที่ Colville Steelworks เซนต์จอห์นเริ่มอาชีพของเขากับมาเธอร์เวลล์ ทีมเชียร์ในวัยเด็ก โดยเซ็นสัญญาเป็นนักฟุตบอลอาชีพในปี 1957 หลังจากย้ายไปเล่นให้กับทีม Douglas Water Thistle; เขาฝึกงานด้านวิศวกรรม (เป็นงานที่เขายอมรับว่าเขาไม่ชอบ) ต่อไปอีก 2 ปี
มาเธอร์เวลล์คุมทีมโดยบ็อบบี แอนเซลล์ และเป็นส่วนหนึ่งของกลุ่มผู้เล่นดาวรุ่งมากพรสวรรค์ (รวมทั้งแอนดี เวียร์, วิลลี ฮันเตอร์ และแซมมี รีด) ที่ได้รับฉายาว่า "แอนเซลล์เบบส์" (ตั้งฉายาตามบัสบีเบบส์กลุ่มนักเตะดาวรุ่งมากพรสวรรค์ของแมนเชสเตอร์ยูไนเต็ด) การประเดิมสนามครั้งแรกของเขาคือกับ Queen of the South ในเกมเยือนที่ Palmerston Park เซนต์จอห์นทำแฮตทริกให้มาเธอร์เวลล์ภายในเวลา 2 นาที 30 วินาทีในการเจอกับฮิเบอร์เนียนในปี 1959 ซึ่งเป็นหนึ่งในสถิติที่เร็วที่สุดในประวัติศาสตร์ฟุตบอลสก็อต เขาออกจากมาเธอร์เวลล์ในปี 1961 โดยทำได้ 105 ประตูจากการลงเล่น 144 นัดในทุกรายการให้กับสโมสร
ลิเวอร์พูล.
เมื่อวันที่ 2 พฤษภาคม 1961 เขาย้ายไปร่วมทีมลิเวอร์พูลด้วยค่าตัว 37,500 ปอนด์ (เทียบเท่ากับ 900,000 ปอนด์ในปี 2021) สร้างสถิติใหม่ของสโมสรในขณะนั้น เขาถูกบิลล์ แชงคลีพามาที่สโมสรเพื่อเตรียมพร้อมสำหรับฤดูกาล 1961–62 ในขณะนั้นสโมสรยังอยู่ในดิวิชัน 2 หลายปีต่อมา หลังจากที่แชงคลีวางมือจากการเป็นผู้จัดการทีม เขาบรรยายถึงการมาถึงของเซนต์จอห์นว่า เขามาพร้อมกับรอน ยีตส์ในช่วงฤดูร้อน ในฐานะ "จุดเปลี่ยน" ของสโมสรเมื่อพวกเขาเริ่มการเปลี่ยนแปลงสู่ 1 ในทีมฟุตบอลชั้นนำของยุโรป
เซนต์จอห์นประเดิมสนามให้กับลิเวอร์พูลในเกมเมอร์ซีย์ไซด์ดาร์บี พบกับเอฟเวอร์ตัน ซึ่งเป็นคู่แข่งร่วมเมืองในลิเวอร์พูลซีเนียร์คัพ แม้ว่าลิเวอร์พูลจะแพ้ 3–4 แต่เขาก็ประกาศการมาถึงของเขาด้วยการยิงทั้ง 3 ประตูให้ทีม เขายิงไปทั้งหมด 18 ประตูในฤดูกาลแรกให้กับลิเวอร์พูล และพลาดการลงเล่นไป 2 นัด
ยูเอสเอส ทีโอดอร์ โรเซอเวลต์ (CVN-71)

ยูเอสเอส "ทีโอดอร์ โรเซอเวลต์" (CVN-71)  เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำดับที่ 4 จากทั้งหมด 10 ลำในกลุ่มเรือบรรทุกเครื่องบินชั้นนิมิตซ์ของกองทัพเรือสหรัฐ ได้รับการตั้งชื่อเพื่อเป็นเกียรติแก่ ทีโอดอร์ โรเซอเวลต์ ประธานาธิบดีแห่งสหรัฐอเมริกาคนที่ 26 ผู้สนับสนุนอำนาจทางทะเลของกองทัพเรือสหรัฐ เรือลำนี้เป็นเรือลำที่ 4 ที่ได้รับเกียรติให้ตั้งชื่อตามทีโอดอร์ โรเซอเวลต์ โดย 3 ลำก่อนหน้าใช้ชื่อเต็ม และอีก 1 ลำใช้เพียงนามสกุล นอกจากนี้ ยังมีเรือของกองทัพเรือสหรัฐอีก 3 ลำที่มีชื่อ "โรเซอเวลต์" เพื่อเป็นเกียรติแก่สมาชิกในตระกูลโรเซอเวลต์ สัญญาณเรียกขานทางวิทยุของเรือบรรทุกเครื่องบินลำนี้คือ "Rough Rider" ซึ่งเป็นชื่อเล่นของหน่วยทหารม้าอาสาสมัครของประธานาธิบดีโรเซอเวลต์ในช่วงสงครามสเปน–อเมริกา เรือถูกปล่อยลงน้ำในปี 1984 และได้เข้าร่วมปฏิบัติการครั้งแรกในสงครามอ่าวเปอร์เซียเมื่อปี 1991
ยูเอสเอส เอบราแฮม ลิงคอล์น (CVN-72)

ยูเอสเอส "เอบราแฮม ลิงคอล์น" (CVN-72)  เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำดับที่ 5 จากทั้งหมด 10 ลำในกลุ่มเรือบรรทุกเครื่องบินชั้นนิมิตซ์ของกองทัพเรือสหรัฐ และเป็นเรือรบลำที่ 3 ของกองทัพเรือที่ได้รับการตั้งชื่อตามอดีตประธานาธิบดีเอบราแฮม ลิงคอล์น ปัจจุบันประจำการอยู่ที่ฐานทัพอากาศกองทัพเรือนอร์ทไอแลนด์ นครแซนดีเอโก รัฐแคลิฟอร์เนีย โดยเป็นส่วนหนึ่งของทัพเรือแปซิฟิกสหรัฐ ขึ้นตรงต่อผู้บัญชาการกองกำลังทางอากาศทัพเรือแปซิฟิก ปฏิบัติหน้าที่ในฐานะเรือธงของกองเรือจู่โจมที่ 3 (CSG-3) และเป็นที่ประจำการของกองบินประจำเรือบรรทุกที่ 9 (CVW-9) 
เรือลำนี้กลับมาเข้าประจำการอีกครั้งเมื่อวันที่ 12 พฤษภาคม 2017 หลังเสร็จการปรับปรุงและซ่อมแซมครั้งใหญ่ (RCOH) ที่อู่เรือนิวพอร์ตนิวส์ ในวันที่ 1 เมษายน 2019 ยูเอสเอส "เอบราแฮม ลิงคอล์น" ถูกส่งไปประจำการยังตะวันออกกลางในฐานะเรือธงของกองเรือจู่โจมที่ 12 (CSG-12) และเป็นที่ประจำการให้กับกองบินประจำเรือบรรทุกที่ 7 (CVW-7)
ข้ามเวลามาเซฟเมน

ข้ามเวลามาเซฟเมน (เกาหลี: ;) เป็นละครทางโทรทัศน์ของเกาหลีใต้กำกับโดยยุน จง-โฮ และคิม แท-ยอบ บทประพันธ์โดย
อี ชี-อึน เขียนโดยคิมบัง และวาดภาพโดย ดุงดุง และนำแสดงโดยบยอน อู-ซ็อก,คิม ฮเย-ยุน,อี ซึง-ฮยอบ และซง กอน-ฮีสร้างจากเว็บโนเวลในชื่อเดียวกัน ซึ่งมีการตีพิมพ์เป็นเว็บตูนด้วยมีกำหนดฉายใน วันที่ 8 เมษายน 2024 ในช่วงเวลาวันจันทร์และวันอังคารทางช่องทีวีเอ็น(เวลามาตรฐานเกาหลี)
เรื่องย่อ.
ซีรีส์ติดตามการเดินทางของอิมซล (คิม ฮเย-ยุน) แฟนตัวยงของไอดอลรยูซอนแจ (บยอน อู-ซ็อก) ที่เสียชีวิตในอุบัติเหตุที่น่าเศร้า คืนแห่งโชคชะตาคืนหนึ่ง ขณะที่อิมโซลคร่ำครวญถึงการจากไปของซุนแจก่อนวัยอันควร เธอก็บังเอิญไปพบกับนาฬิกาพก ลึกลับ เรือนหนึ่งที่ทำให้เธอย้อนเวลากลับไปเมื่อ 15 ปีก่อนอย่างอธิบายไม่ได้ ซึ่งทั้งคู่ยังเด็กและอายุเพียง 19 ปีเท่านั้น เมื่อตระหนักถึงโอกาสที่ได้รับ เธอจึงเริ่มปฏิบัติภารกิจเพื่อเปลี่ยนแปลงเหตุการณ์และช่วยชีวิตซอนแจ
แฟนคลับของไอดอล รยูซอนแจ เธอย้อนเวลากลับไปในปี 2008 เธอต้องการแค่เพียงช่วยชีวิตไอดอลที่เธอรัก
ไอดอลชื่อดังที่ตัดสินใจคิดสั้น
ผู้ชายที่เป็นมิตรที่เข้ากับคนได้ง่าย เขาเป็นเพื่อนสนิทของซอนแจ รวมถึงเป็นมือกีตาร์ของวง Eclipse
สมาชิกที่อายุน้อยที่สุดของวง Eclipse
พี่ชายของอิมซล
มารดาของอิมซล
ยายของอิมซล
เพื่อนสนิทของอิมซล
บิดรของซอนแจ
ผู้จัดการของซอนแจ
มือกลองของวง Eclipse
คุณแม่เลี้ยงเดี่ยวของโซล
เพื่อนของโซล
พนักงานโรงหนัง
โค้ชทีมว่ายน้ำโรงเรียนมัธยมจากัม
แฟนเก่าของแทซอง
เพื่อนของซอนแจจากทีมว่ายน้ำของโรงเรียนมัธยมจากัม
สมาชิกของชมรมว่ายน้ำโรงเรียนมัธยมจากัมและเป็นคู่แข่งกับซุนแจ
พ่อของซุนแจและเจ้าของบ้านกัลบิท
เพื่อนของแทซองที่มีรูปร่างหน้าตาซีดเซียวและปฏิเสธชื่อที่น่ารักของเขา
สมาชิกเกิร์ลกรุ๊ปในตำนาน Girls' Generation
การผลิต.
การพัฒนา.
ซีรีส์นี้เดิมตีพิมพ์เป็นนวนิยายบนเว็บบนKakaoPageระหว่างเดือนกรกฎาคมถึงกันยายน 2020 เขียนโดย คิมบัง ต่อมาได้รับการดัดแปลงเป็นเว็บตูนโดยนักวาดภาพประกอบ ดุง ดุง ซึ่งวางจำหน่ายในเดือนกันยายน ค.ศ. 2021 
กำกับโดย ยุน จง-โฮ ผู้ร่วมกำกับผลงานยอดนิยมอื่นๆ เช่นก็อบลิน คำสาปรักผู้พิทักษ์วิญญาณ (2016–2017), My Holo Love (2020) และFlower of Evil (2020) เขียนโดย อี ชี-อึน ซึ่งเป็นที่รู้จักดีจากผลงานTrue Beauty(2020–2021)
การคัดนักแสดง.
เมื่อวันที่ 28 มีนาคม พ.ศ. 2566 มีรายงานระบุว่าคิม ฮเย-ยุนและบยอน อู-ซ็อกอยู่ระหว่างการพูดคุยและพิจารณาเพื่อที่จะรับบทบาทหลัก ต่อมาพวกเขาได้รับการยืนยันในวันที่ 19กรกฎาคมโดยทีมงานผู้ผลิตของทีวีเอ็น ในวันที่ 27 กรกฎาคมซง กอน-ฮีก็ได้รับการยืนยันให้ร่วมแสดงร่วมกับคิมและบยอนด้วย ในวันเดียวกันนั้น มีรายงานที่เน้นว่าอี ซึง-ฮยอบกำลังหารือเรื่องการแสดงในละครเรื่องนี้ และต้นสังกัดของเขายืนยันการเข้าร่วมของเขาในวันที่ 31 กรกฎาคม ในวันต่อมา มีรายงานว่า ยางฮยอกก็จะร่วมแสดงด้วย
กำลังถ่ายทำ.
การถ่ายทำเริ่มในช่วงครึ่งหลังของปี 2023
การออกอากาศ.
เดิมซีรีส์นี้มีกำหนดออกอากาศในช่วงครึ่งหลังของปี 2023 และ ครึ่งแรกของปี 2024 เนื่องจากการเปลี่ยนแปลงรายการในวันจันทร์และวันอังคารของทีวีเอ็น
ในระหว่าง การประชุม ซีเจ อีเอ็นเอ็ม และ Meet & Grow ในวันที่ 18 มกราคม 2024 ทีวีเอ็นเผยอย่างเป็นทางการว่าการฉายรอบปฐมทัศน์มีกำหนดฉายในเดือนเมษายน
ยูเอสเอส จอห์น ซี. สเตนนิส (CVN-74)

ยูเอสเอส "จอห์น ซี. สเตนนิส" (CVN-74)  เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำดับที่ 7 จากทั้งหมด 10 ลำในกลุ่มเรือบรรทุกเครื่องบินชั้นนิมิตซ์ของกองทัพเรือสหรัฐ ได้รับการตั้งชื่อตาม จอห์น ซี. สเตนนิส อดีตสมาชิกวุฒิสภาสหรัฐจากรัฐมิสซิสซิปปี ผู้ซึ่งมีบทบาทสำคัญในกิจการกองทัพเรือสหรัฐ เป็นผู้สนับสนุนการพัฒนากองทัพเรือให้มีความทันสมัยและเข้มแข็ง และผลักดันให้มีการสร้างเรือบรรทุกเครื่องบินชั้นนิมิตซ์ จนได้รับการยกย่องว่าเป็น "บิดาแห่งกองทัพเรือสหรัฐสมัยใหม่"
ยูเอสเอส จอห์น ซี. สเตนนิส เข้าประจำการเมื่อวันที่ 9 ธันวาคม 1995 ปัจจุบันประจำการชั่วคราวอยู่ที่นอร์ฟอล์ก รัฐเวอร์จิเนีย เนื่องจากกำลังอยู่ในช่วงการเติมเชื้อเพลิงและปรับปรุงซ่อมแซมครั้งใหญ่ (Refueling and Complex Overhaul - RCOH) ซึ่งเริ่มต้นขึ้นในปี 2019 เมื่อการปรับปรุงซ่อมแซมเสร็จสิ้นในช่วงใดช่วงหนึ่งของทศวรรษที่ 2020 เรือจะกลับไปประจำการที่เบรเมอร์ตัน รัฐวอชิงตัน
เนหะมีย์ 1

เนหะมีย์ 1  เป็นบทแรกของหนังสือเนหะมีย์ของพันธสัญญาเดิมในคัมภีร์ไบเบิลของศาสนาคริสต์ หรือเป็นบทที่ 11 ของหนังสือเอสรา-เนหะมีย์ในคัมภีร์ฮีบรูซึ่งถือว่าหนังสือเอสราและหนังสือเนหะมีย์เป็นหนังสือเล่มเดียวกัน ธรรมเนียมของศาสนายูดาห์ระบุว่าเอสราเป็นผู้เขียนของหนังสือเอสรา-เนหะมีย์รวมถึงหนังสือพงศาวดาร แต่นักวิชาการสมัยโดยทั่วไปเชื่อว่าผู้เรียบเรียงจากศตวรรษที่ 5 ก่อนคริสตกาล (ที่เรียกว่า "ผู้เขียนหนังสือพงศาวดาร") เป็นผู้เขียนสุดท้ายของหนังสือเหล่านี้ บทที่ 1 ของหนังสือเนหะมีย์เล่าถึงตำแหน่งของเนหะมีย์ในราชสำนักเปอร์เซียและความศรัทธาแรงกล้าของเขา
ต้นฉบับ.
บทนี้เดิมเขียนด้วยภาษาฮีบรู แบ่งออกเป็น 11 วรรค
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับเลนินกราด (Leningrad Codex; ค.ศ. 1008)
ยังมีคำแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับซีนาย (Codex Sinaiticus; S; BHK: <math> \mathfrak{G}</math>S; ศตวรรษที่ 4) และฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5)
รายงาน (1:1–3).
ส่วนนี้เปิดด้วยบันทึกความทรงจำ (บทที่ 1–8) ของเนหะมีย์บุตรฮาคาลิยาห์ ผู้รับราชการในเปอร์เซียในฐานะข้าราชสำนัก แต่กังวลเกี่ยวกับสวัสดิภาพของเหล่าชาวยิวที่อาศัยอยู่ในเยรูซาเล็มในเวลานั้น ไม่กี่วรรคแรกของบทนี้บ่งชี้ถึงจุดเน้นของหนังสือเนหะมีย์ทั้งเล่ม เริ่มด้วยการแนะนำปัญหาคือ "สภาวะอันน่าสังเวชของเยรูซาเล็ม" ตามด้วยวิธีแก้ปัญหานี้ในบทถัด ๆ ไปและผลกระทบที่ตามมาต่อชุมนุมชนโดยทั่วไป
"นี่คือถ้อยคำของเนหะมีย์ บุตรฮาคาลิยาห์"
"ต่อมาในเดือนคิสเลฟในปีที่ยี่สิบ ขณะที่ข้าพเจ้าอยู่ในสุสาเมืองป้อม"
"ฮานานีพี่น้องของข้าพเจ้าคนหนึ่งมาจากยูดาห์กับชายบางคน ข้าพเจ้าได้ไต่ถามถึงพวกยิวที่หนีได้ ผู้ซึ่งเหลือจากพวกที่ถูกกวาดไปเป็นเชลย และถามเรื่องเกี่ยวกับเยรูซาเล็ม"
"เขาทั้งหลายพูดกับข้าพเจ้าว่า "ผู้ที่เหลือจากพวกที่ถูกกวาดไปเป็นเชลยซึ่งอยู่ในมณฑลมีความลำบากและความอับอายมาก กำแพงเมืองเยรูซาเล็มก็พังลง และประตูเมืองก็ถูกไฟทำลายเสีย""
วรรค 3.
ข่าวสถานะของเยรูซาเล็มทำให้เนหะมีย์รู้สึกไม่สบายใจ ส่วนหนึ่งเป็นเพราะ 'ความอับอาย' (ความไม่พอใจ; "herpa") ของสถานการณ์นี้ ("จากการเยาะเย้ยของคนต่างชาติ", สดุดี 69:20, 21; 71:13; 89:51; 119:22; อิสยาห์ 51:7; เยเรมีย์ 51:51; เพลงคร่ำครวญ 3:61; เศฟันยาห์ 2:8) แต่อาจะเป็นเพราะเขาประหลาดใจที่ 'กำแพงยังคงพังลงแม้ว่าพระวิหารจะถูกสร้างขึ้่นใหม่แล้วก็ตาม'
เนหะมีย์

เนหะมีย์ ("Nəḥemyā", "เวห์ทรงปลอบโยน") เป็นบุคคลหลักในหนังสือเนหะมีย์ซึ่งบรรยายถึงพันธกิจของเนหะมีย์ในการสร้างเยรูซาเล็มขึ้นใหม่ในยุคพระวิหารที่สอง เนหะมีย์เป็นผู้ว่าราชการของแคว้นยูเดียแห่งเปอร์เซียภายใต้การปกครองของอารทาเซอร์ซีสที่ 1 แห่งเปอร์เซีย (465–424 ปีก่อนคริสตกาล)
นักวิชาการส่วนใหญ่เชื่อว่าเนหะมีย์เป็นบุคคลที่มีตัวตนในประวัติศาสตร์จริง และบันทึกความทรงจำของเนหะมีย์ (Nehemiah Memoir) ซึ่งเป็นชื่อที่นักวิชาการตั้งให้กับบางส่วนของหนังสือที่เขียนด้วยมุมมองของบุคคลที่หนึ่ง มีความน่าเชื่อถือทางประวัติศาสตร์ เนหะมีย์ได้รับการยกย่องเป็นนักบุญในคริสตจักรโรมันคาทอลิกซึ่งกำหนดให้วันฉลองของเนหะมีย์คือวันที่ 13 กรกฎาคม วันเดียวกับของเอสราที่เป็นคนร่วมสมัยกับเนหะมีย์ เนหะมีย์ยังได้รับการยกย่องเป็นนักบุญในคริสตจักรอีสเทิร์นออร์ทอดอกซ์ซึ่งกำหนดให้วันฉลองของเนหะมีย์คือวันที่ 17 ธันวาคม
สโมสรฟุตบอลทัพหลวง ยูไนเต็ด ในฤดูกาล 2566–2567

ฤดูกาล 2566–2567 เป็นฤดูกาลที่สามของ สโมสรฟุตบอลทัพหลวง ยูไนเต็ด ในการแข่งขันฟุตบอลที่จัดขึ้นโดยสมาคมฟุตบอลแห่งประเทศไทย โดยฤดูกาลที่แล้วสโมสรสามารถคว้าแชมป์ไทยแลนด์ เซมิโปรลีก ฤดูกาล 2566 – โซนภาคตะวันตกได้สำเร็จ ทำให้สโมสรได้เลื่อนชั้นขึ้นมาแข่งในระดับไทยลีก 3
ฤดูกาลนี้สโมสรเริ่มต้นด้วยการแข่งขันไทยแลนด์ เซมิโปรลีก รอบชิงแชมป์ประเทศไทย ซึ่งเป็นการนำสโมสรที่ได้แชมป์ไทยแลนด์ เซมิโปรลีกของแต่ละโซนในฤดูกาลที่แล้ว มาแข่งขันหาผู้ชนะเลิศในระดับประเทศ โดยสโมสรได้แต่งตั้งให้ ธีรยุทธ งามละม้าย อดีตกองหน้าของขอนแก่น ยูไนเต็ด, นครปฐม ยูไนเต็ดและ สงขลา เอฟซี มาทำหน้าที่เป็นทั้งผู้เล่นและหัวหน้าผู้ฝึกสอนของทีม
โดยหลังจากสโมสรตกรอบในการแข่งขันไทยแลนด์ เซมิโปรลีก รอบชิงแชมป์ประเทศไทย ทางมหาวิทยาลัยเกษตรศาสตร์ ได้ทำการปิดปรับปรุงสนามกีฬากลางมหาวิทยาลัยเกษตรศาสตร์ วิทยาเขตกำแพงแสน จังหวัดนครปฐม เพื่อใช้รองรับการจัดการแข่งขันกีฬามหาวิทยาลัยแห่งประเทศไทย ครั้งที่ 49 หรือนนทรีเกมส์ ประกอบกับแผนการก่อสร้างสนามทัพหลวง สเตเดียม ที่ตำบลทัพหลวง เพื่อใช้เป็นสนามเหย้าถาวรของสโมสรยังไม่แล้วเสร็จ ทำให้สโมสรต้องใช้สนามกีฬาเทศบาลเมืองหัวหิน (เขาตะเกียบ) อำเภอหัวหิน จังหวัดประจวบคีรีขันธ์เป็นสนามเหย้าในการแข่งขันไทยลีก 3 นัดแรก ก่อนจะเปลี่ยนมาใช้สนามกีฬาเทศบาลตำบลปากท่อ จังหวัดราชบุรี เป็นสนามเหย้าชั่วคราวในการแข่งขันในที่เหลือจนจบฤดูกาล
"ข้อมูล ณ วันที่ 25 กุมภาพันธ์ 2567"
"สถิติการลงสนามและการยิงประตูรวมการแข่งขันทุกรายการ"
การแข่งขันในฤดูกาล.
ไทยแลนด์ เซมิโปรลีก 2566 รอบชิงแชมป์ประเทศไทย.
ตารางคะแนน.
<section begin=lower/><onlyinclude>
</onlyinclude><section end=lower/>
บัลลังก์ลูกทุ่ง

บัลลังก์ลูกทุ่ง เป็นละครโทรทัศน์ไทยจากการกำกับของหนุ่ม อรรถพร ธีมากร นำแสดงโดย สุธีวัน กุญชร และเปาวลี พรพิมล ร่วมด้วยยุทธนา เปื้องกลาง และชินวุฒ อินทรคูสิน ออกอากาศทางช่องเวิร์คพอยท์ ระหว่างวันที่ 23 มีนาคม ถึง 9 มิถุนายน 2567
งานสร้าง.
ละครเรื่อง บัลลังก์ลูกทุ่ง ได้จัดพิธีบวงสรวงละคร ณ ศาลพระพิฆเนศ หน้าศูนย์การค้าเซ็นทรัลเวิลด์ ถนนพระรามที่ 1 แขวงปทุมวัน เขตปทุมวัน กรุงเทพมหานคร เมื่อวันที่ 21 เมษายน 2565 เดิมมีกำหนดออกอากาศเรียบร้อยแล้ว แต่ด้วยคดีความของใบเตย ทำให้การออกอากาศต้องล่าช้าออกไป
พระมงคลวราจารย์ (เชิญ ปุญฺญสิริ)

พระมงคลวราจารย์ หรือหลวงพ่อเชิญ ฉายา ปุญฺญสิริ เป็นพระเกจิอาจารย์ชาวจังหวัดอ่างทอง อดีตเจ้าอาวาสวัดโคกทอง จังหวัดพระนครศรีอยุธยา
ประวัติ.
หลวงพ่อเชิญ มีนามเดิมว่า เชิญ กุฎีสุข เป็นชาวบ้านดงตาล ตำบลโผงเผง อำเภอป่าโมก จังหวัดอ่างทอง เกิดเมื่อวันศุกร์ที่ 12 เมษายน พ.ศ. 2450 บิดาชื่อเคลือบ มารดาชื่อโล่ เมื่ออายุได้ 8 ขวบ บิดาพาไปฝากเรียนหนังสือกับเจ้าอธิการขาบ วัดฤาไชย จนอ่านออกเขียนได้ 
ต่อมาหลวงพ่อขาบเห็นว่าเด็กชายเชิญเป็นเด็กดี ขยันหมั่นเพียร เฉลียวฉลาด จึงนำไปฝากให้เป็นศิษย์พระครูบวรสังฆกิจ (เพิ่ม) วัดโคกทอง เจ้าคณะแขวงเสนา อยู่อุปัฏฐากท่านจนได้บรรพชาเป็นสามเณรเมื่อวันที่ 5 มิถุนายน พ.ศ. 2466 โดยหลวงพ่อเพิ่มเป็นพระอุปัชฌาย์ จากนั้นได้เรียนวิชาจากพระครูวิมลคุณากร (ศุข เกสโร) และสอบได้นักธรรมชั้นตรีในปี พ.ศ. 2469
ท่านได้อุปสมบทเป็นพระภิกษุที่พัทธสีมาวัดโคกทอง เมื่อวันที่ 1 มิถุนายน พ.ศ. 2470 โดยหลวงพ่อขาบ วัดฤาไชย เป็นพระอุปัชฌาย์, หลวงพ่อเพิ่ม วัดโคกทอง เป็นพระกรรมวาจาจารย์ และพระปลัดแจ่ม วัดโคกทอง เป็นพระอนุสาวนาจารย์ ได้รับฉายาว่า ปุญฺญสิริ ในพรรษาแรกนี้ท่านสอบได้นักธรรมชั้นโท และได้ไปเรียนกรรมฐานกับหลวงพ่อจง พุทฺธสโร และหลวงพ่อกลั่น ธมฺมโชติ 
ท่านได้ช่วยงานหลวงพ่อเพิ่มบูรณะพัฒนาวัดเรื่อยมาหลายปีจึงไม่มีเวลาศึกษาพระปริยัติธรรมต่อ จนสอบได้นักธรรมชั้นเอกในปี 2478
หลวงพ่อเชิญมรณภาพอย่างสงบ เมื่อวันที่ 21 มกราคม พ.ศ. 2543 สิริอายุได้ พรรษา 73
ซวนอี้ไท่เฟย์

ซวนอี้ไท่เฟย์  เป็นพระอัยยิกาในจักรพรรดิเทียนฉี่และจักรพรรดิฉงเจิน พระนางทรงเป็นผู้ดำรงพระยศ "หวงไท่เฟย์" เพียงพระองค์เดียวในประวัติศาสตร์ราชวงศ์หมิง
พระราชประวัติ.
ในรัชศกว่านลี่ในปีที่6 (ค.ศ. 1578) พระนางหลิวได้เป็น "จาวเฟย์ (昭妃)" ขณะมีพระชนมายุ 17 พรรษา
ในปีรัชกาลเทียนฉี่ (ค.ศ. 1620) ซวนอี้ไท่เฟย์ในฐานะพระอัยยิกา ทรงมีพระจริยวัตรที่อ่อนโยนและเอื้อเฟื้อ จึงได้รับความเคารพอย่างสูงและได้เป็น หวงไท่เฟย์ (皇太妃) ทำหน้าที่แทนหวงไท่โฮ่ว และให้ทรงประทับที่พระตำหนักฉือหนิง (慈寧宮 "ฉือหนิงกง")
ในรัชศกเทียนฉี่ ซวนอี้ไท่เฟย์ทรงมีบทบาทโดยเป็นผู้คัดเลือกพระชายาแซ่โจวให้กับจักรพรรดิฉงเจิน
รัชศกฉงเจินปีที่ 15 (ค.ศ. 1642) ซวนอี้ไท่เฟย์สิ้นพระชนม์ ได้เพียง 2 ปี ราชวงศ์หมิงก็ล้มสลาย
ยูเอสเอส แฮร์รี เอส. ทรูแมน (CVN-75)

ยูเอสเอส "แฮร์รี เอส. ทรูแมน" (CVN-75)  เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำดับที่ 8 จากทั้งหมด 10 ลำในกลุ่มเรือบรรทุกเครื่องบินชั้นนิมิตซ์ของกองทัพเรือสหรัฐ ได้รับการตั้งชื่อตามประธานาธิบดีแห่งสหรัฐอเมริกาคนที่ 33 พันเอก แฮร์รี เอส. ทรูแมน ปัจจุบันประจำการอยู่ที่ฐานทัพเรือนอร์ฟอล์ก รัฐเวอร์จิเนีย
ยูเอสเอส "แฮร์รี เอส. ทรูแมน" ถูกปล่อยลงน้ำเมื่อวันที่ 7 กันยายน 1996 โดยอู่ต่อเรือนิวพอร์ตนิวส์ชิปบิลดิง ในเมืองนิวพอร์ตนิวส์ รัฐเวอร์จิเนีย และจัดพิธีเข้าประจำการเมื่อวันที่ 25 กรกฎาคม 1998 โดยมีกัปตันทอมัส ออตเตอร์ไบน์ เป็นผู้บัญชาการเรือ ประธานาธิบดีบิล คลินตัน เป็นประธานในพิธี และผู้เข้าร่วมงานสำคัญคนอื่น ๆ ได้แก่ สมาชิกสภาผู้แทนราษฎรรัฐมิสซูรี ไอก์ สเกลตัน ผู้ว่าการรัฐมิสซูรี เมล คาร์นาฮัน รัฐมนตรีว่าการกระทรวงกลาโหม วิลเลียม โคเฮน และรัฐมนตรีว่าการทบวงทหารเรือ จอห์น เอช. ดาลตัน
ยูเอสเอส "แฮร์รี เอส. ทรูแมน" เดิมเป็นเรือธงของกองเรือจู่โจมที่ 2 (CSG-2) และได้เป็นเรือธงของกองเรือจู่โจมที่ 10 (CSG-10) ตั้งแต่วันที่ 1 ตุลาคม 2004 เป็นต้นไป
ตั้งแต่ปี 2001 กองเรือจู่โจมแฮร์รี เอส. ทรูแมน ได้เข้าร่วมปฏิบัติการต่าง ๆ ดังนี้ ปฏิบัติการร่วมมือ (Operation Joint Endeavor), ปฏิบัติการห้ามบิน (Operation Deny Flight), ปฏิบัติการเฝ้าระวังทางใต้ (Operation Southern Watch), ปฏิบัติการเสรีภาพยั่งยืน (Operation Enduring Freedom), ปฏิบัติการเสรีภาพอิรัก (Operation Iraqi Freedom), ปฏิบัติการชีพจรฤดูร้อน '04 (Summer Pulse '04) และ ปฏิบัติการเม็ดชาร์ก/เมเจสติก อีเกิล '04 (NATO Operation Medshark/Majestic Eagle '04) ขององค์การสนธิสัญญาแอตแลนติกเหนือ (เนโท)
ในช่วงครึ่งปีแรกของปี 2016 ยูเอสเอส "แฮร์รี เอส. ทรูแมน" ในฐานะเรือธงของกองเรือจู่โจมที่ 8 ได้ปฏิบัติภารกิจทางอากาศนาน 8 เดือน โจมตีกลุ่มไอซิล (ISIL) จากทะเลเมดิเตอร์เรเนียนตะวันออก เป็นส่วนหนึ่งของปฏิบัติการความเด็ดขาดแน่วแน่ (Operation Inherent Resolve) ซึ่งเรือลำนี้เป็นเรือธงของกองเรือจู่โจมที่ 8 มาตั้งแต่เดือนมิถุนายน 2014.
แกรนด์แรพิดส์ไรส์

แกรนด์แรพิดส์ไรส์  เป็นทีมวอลเลย์บอลในร่มระดับอาชีพสัญชาติอเมริกัน ซึ่งตั้งอยู่ในแกรนด์แรพิดส์ รัฐมิชิแกน ทีมไรส์เป็นหนึ่งในเจ็ดสมาชิกก่อตั้งของโปรวอลเลย์บอลเฟเดอเรชัน และมีกำหนดจะเริ่มแข่งในฤดูกาลแรกของลีกฤดูกาล 2024 โดยทีมไรส์แข่งเกมเหย้าของพวกเธอที่แวนแอนเดลอะรีนา
ประวัติ.
เมื่อวันที่ 5 ธันวาคม ค.ศ. 2022 แกรนด์แรพิดส์ได้รับการประกาศให้เป็นเมืองแรกที่ได้รับสิทธิโปรวอลเลย์บอลเฟเดอเรชันสำหรับฤดูกาลแรกของลีก ซึ่งแดน เดวอส เจ้าของรายใหญ่ของทีมออร์แลนโด แมจิก แห่งสมาคมบาสเกตบอลแห่งชาติ และทีมแกรนด์แรพิดส์กริฟฟินส์แห่งอเมริกันฮอกกีลีก รวมถึงเจ้าของอดีตทีมแกรนด์แรพิดส์แรมเพจแห่งอะรีนาฟุตบอลลีก ได้รับการประกาศให้เป็นเจ้าของทีมคนใหม่ โดยชื่อ, โลโก้ และสีของทีมไรส์ได้รับการประกาศเมื่อวันที่ 14 เมษายน ค.ศ. 2023
บัญชีรายชื่อ.
"ทีมปัจจุบัน ณ วันที่ 24 มกราคม ค.ศ. 2024"
วาจกค้านกรรมวาจก

วาจกค้านกรรมวาจก  คือวาจกชนิดหนึ่งที่ไม่เอ่ยถึงกรรมหรือผลักกรรมไปไว้ในการกอ้อม หน่วยสร้างวาจกนี้คล้ายกับหน่วยสร้างกรรมวาจกในแง่ที่ว่าทั้งสองต่างก็ลดจำนวนหน่วยพึ่งพิงของกริยาลงหนึ่งหน่วย แต่ในขณะที่กรรมวาจกตัดผู้กระทำออกไปและ "เลื่อนขั้น" กรรมขึ้นมาเป็นประธานของหน่วยสร้างนั้น วาจกค้านกรรมวาจกกลับตัดกรรมออกไปและ "เลื่อนขั้น" ผู้กระทำขึ้นมาเป็นประธานของหน่วยสร้างแทน
วาจกค้านกรรมวาจกเป็นลักษณะเด่นอย่างหนึ่งของภาษาสาธกการกและปรากฏเป็นกรณีเฉพาะในภาษากรรมการกเท่านั้น โดยพบการใช้ทั่วไปในภาษาบาสก์ ภาษาตระกูลมายา ภาษาตระกูลเซลิช ภาษาตระกูลคอเคซัสตะวันออกเฉียงเหนือ ภาษาตระกูลออสโตรนีเซียน และบรรดาภาษาพื้นเมืองดั้งเดิมออสเตรเลีย รวมถึงในภาษาแถบแอมะซอนบางภาษา (เช่น ภาษากาบิเนญโญ, ภาษากานามารี เป็นต้น)#เปลี่ยนทาง
ประเทศเฮติในกีฬามหาวิทยาลัยโลกฤดูร้อน 2021

ประเทศเฮติ เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศฮอนดูรัสในกีฬามหาวิทยาลัยโลกฤดูร้อน 2021

ประเทศฮอนดูรัส เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ฮ่องกงในกีฬามหาวิทยาลัยโลกฤดูร้อน 2021

เขตบริหารพิเศษฮ่องกง เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023
ประเทศฮังการีในกีฬามหาวิทยาลัยโลกฤดูร้อน 2021

ประเทศฮังการี เข้าร่วมการแข่งขัน กีฬามหาวิทยาลัยโลกฤดูร้อน 2021 ที่เมืองเฉิงตู ประเทศจีน ซึ่งจัดขึ้นระหว่างวันที่ 28 กรกฎาคม ถึง 8 สิงหาคม ค.ศ. 2023